Juhui, äs isch Frühelig worde! Sit über zwei Wuche isch wunderschöns Wätter und äs isch scho bis zu 25 Grad warm gsi! Ich bin meh oder weniger dä ganz Tag dusse, tuen sändele, göötsche,  Rutschbahn fahre oder mitem Mami äs Velotüürli mache.  Mittlerwiile chan ich alles usfühere, was s'Mami oder suscht öpper mir uftreit; aso Sache versorge, Gägeständ hole, öppis vor- oder nahmache.... Mängisch hani aber grad kei Luscht dezue und dänn tueni au nöd so folge - und s'Trötzle hani au entdeckt ;-)  Au chani immer meh Wörtli und versueche oft, dä Lüüt öppis nahzplaudere.  He, ich freu mich ja so uf dä Summer und d'Badiziit!!!